Bive

Li Grand Bive (fr: Bièvre), c' est ene rebanêye comene di Walonreye el province di Nameur, dins l' canton d' Djedene, ki roye France et les cantons d' Biarin, Welin, Palijhoû et Bouyon.

Bive fwait pårteye des "comenes d' Urope". Dispu 2021, c' est eto ene comene ki dit oyi ås lingaedjes do payis.


 Mwaissès dnêyes 
 Dimorants: 3.103 (2004), lomés Bivîs / Bivires, do moens po les cis d' do mwaisse viyaedje
 Sitindêye: 109,59 km²
 Dinsité: 28,31 djins/km²
 Arondixhmint: Dinant
 Canton: Djedene

 Etimolodjeye 
Li no d' "Bive": Beveris (770), Bievere (1243) vént do gålwès "Beber", k' on dit "Bièvre" e francès et k' est l' vî no do castôr.

 Ban d' Bive 
 Bive
 Graide
 Moncea-e-l'-Årdene
 Belfontinne
 Pitit-Fayi 
 Nayômé
 Wåjhî
 Bayamont
 Coirnîmont
 Grå-Fayi

 Djeyografeye 
Li comene si stind so a pô près 11.000 ectåres et lodje come 3.000 djins.

Bive  est sol cresse ki poite les aiwes ki vont a Lesse, a bijhe, et les aiwes ki vont a Smwès, å midi.

 Istwere 
 Bive (viyaedje)#Istwere

 Economeye 
Astalaedje d' on zonigne d' olyinnes (kimincî al Tossint 2009, tot fwait e 2010)

Å cminçmint, on les vleut mete Moncea et a Bayamont. Mins les djins n’ è vlént pont, paski c' esteut trop près des måjhons, ki ça dénreut on djinnant brut, ki l' payizaedje sereut dbrôlé.

On s’ a don rabatou sol Pont Mack (inte Bive et Djedene). La, å moens, on n’ disrindjive nolu. On-z aveut ene voye tote fwaite, k’ on boun edaglaedje aléve rinde capåbe du sopoirter les grossès tchedjes tot l' tins d' l' instalaedje.

Li waibe do Pont Mack, c' esteut on bea platrê, d’ èn aboird åjhey, ki pleut ascode les 7 olyinnes do pordjet. Ene coine du tchamps foirt sitindowe, purade a plat, bén erî do viyaedje, dirî l’ lene di trén, et do costé d’ bijhe. Come çouci, cwand l’ solea lût a nonne, les ombrires si tapèt putoit do costé des bwès.Louis Baijot, Les olyinnes di Bive,  l° 56 (ivier 2010-1011)

 Tuzance 
Aisse del Tuzance avou on pårteye des activités pol walon (copinreye, cåbaret walon). Il ascoye li soce des rcåzeus di l' Årdene nonnrece dispu eviè 2002. Et les «scoles di rfondou walon d' Bive» dispu 2003.

Li grand Bive a siné pol label «Nosse comene dit oyi». Et mete sacwants plakes di rowes e walon.

 Difoûtrinnès hårdêyes 
 Waibe del comene
 Rapoirtaedje so les olyinnes (esplikêyes da Louis Baijot, so Youtube).

 Sourdants & pî-notes 

Categoreye:Comenes di Walonreye
Categoreye:Nosse comene dit oyi (label)